## Pravilnik o normi neposrednog odgojno-obrazovnog rada po nastavnim predmetima i načinu utvrđivanja broja izvršitelja na odgojno-obrazovnim i drugim poslovima u osnovnoj školi

### NN 52/1995 (28.7.1995.), Pravilnik o normi neposrednog odgojno-obrazovnog rada po nastavnim predmetima i načinu utvrđivanja broja izvršitelja na odgojno-obrazovnim i drugim poslovima u osnovnoj školi

# MINISTARSTVO PROSVJETE I ŠPORTA

Na temelju članka 75. Zakona o osnovnom školstvu ("Narodne novine",
broj 59/90 i 27/93) Ministar prosvjete i športa donosi

## PRAVILNIK

### O NORMI NEPOSREDNOG ODGOJNO-OBRAZOVNOG RADA PO NASTAVNIM PREDMETIMA I NAČINU UTVRĐIVANJA BROJA IZVRŠITELJA NA ODGOJNO-OBRAZOVNIM I DRUGIM POSLOVIMA U OSNOVNOJ ŠKOLI

Članak 1.

Ovim pravilnikom utvrđuju se norma neposrednog odgojno-obrazovnog rada
po nastavnim predmetima, način utvrđivanja broja izvršitelja na odgojno-obrazovnim
i drugim poslovimau osnovnoj školi te ostali poslovi koji proizlaze iz
naravi i količine odgojno-obrazovnog rada.

Članak 2.

Pojedini pojmovi u ovom pravilniku znače:

1. "Pedagoški normativi rada" su vrste i vrijeme rada iskazani
u satima rada učitelja te potreban broj izvršitelja na odgojno - obrazovnim
i drugim poslovima u školi;

2. " Neposredni odgojno-obrazovni rad" je rad učitelja u redovitoj
i izbornoj nastavi u razrednom odjelu iz predmeta utvrđenih nastavnim planom
i programom;

3. "Dodatni oblici neposrednog odgojno-obrazovnog rada" su
nastava s darovitim učenicima.

4. "Dopunski oblici neposrednog odgojno-obrazovnog rada" su
dopunska nastava, izvedba programa školskog športskog kluba te kulturnih
i drugih školskih klubova učenika;

5. "Razredništvo" je skupina poslova razrednika na izvedbi
odgojno-obrazovnog programa rada razrednog odjela.

6. "Stručno-metodička priprema" obuhvaća poslove učitelja
na planiranju, programiranju i pripremanju nastave.

7. "Ostali poslovi učitelja" su poslovi; pripreme početka
i završetka školske godine, popravni ispiti, analiza izvješća o rezultatima
rada, razredna evidencija i administracija, stručno usavršavanje učitelja,
dežurstvo, sindikalna aktivnost povjerenika, izvannastavne aktivnosti (literarne,
dramsko-scenske, lutkarske, ekološke, likovne) i druge radne obveze utvrđene
godišnjim planom i programom rada Škole.

8. "Rad ostalih djelatnika škole" je rad kojim se osiguravaju
programske, razvojne, pravne, administrativne i tehničke pretpostavke za
izvođenje odgojno-obrazovnog rada škole.

**I. NORMA RADA UČITELJA**

Članak 3.

Ukupne tjedne obveze učitelja u nastavi i ostalim oblicima rada utvrđuju
se godišnjim planom i programom rada škole u skladu sa zakonom i normativima
utvrđenim ovim pravilnikom, u okviru 42-satnog radnog tjedna.

Članak 4.

Tjedna norma neposrednog odgojno-obrazovnog rada u nastavi je:

1. Za učitelje razredne nastave prema nastavnom planu i programu za
pojedini razredni odjel

2. Za učitelje hrvatskog jezika i matematike - 20 sati

3. Za učitelje stranog jezika - 21 sat

4. Za učitelje ostalih predmeta - 22 sata

5. Za učitelje tjelesne i zdravstvene kulture i u umjetničkim školama
- 24 sata

Ako učitelj izvodi više oblika rada ili nastavnih predmeta za koji je
ovim člankom pravilnika utvrđena različita tjedna norma rada, škola utvrđuje
prosječnu normu neposrednog odgojno-obrazovnog rada u visini srednje vrijednosti
normi utvrđenih za oblike rada ili predmeta koje učitelj izvodi.

Članak 5.

Tjedna norma učitelja za poslove priprema i pračenja neposrednog odgojnog
obrazovnog rada iz članka 4. iznosi:

- za hrvatski jezik i matematiku - 15 sati

- za strani jezik - 14 sati

- za ostale predmete - 12 sati

- za tjelesnu i zdravstvenu kulturu i umjetničke škole -10 sati

Članak 6.

Tjedni poslovi razrednika

- sat razrednika - 1 nastavni sat

- rad s roditeljima i nastavnicima razrednog vijeća - 1 sat

- rad na razrednoj evidenciji i administraciji - 1 sat

- ostali poslovi - 1 sat

Pripravnici do položenog stručnog ispita u pravilu nisu razrednici.

Članak 7.

Iznimno i pod uvjetima utvrđenim ovim pravilnikom škola može odstupiti
od normativa utvrđenih u članku 4. ovoga pravilnika, i to:

1. Učitelju se može rasporediti tjedno najviše do 3, i uz njegov pristanak
6 nastavnih sati iznad norme utvrđene u članku 4. ovoga pravilnika, ako
je to potrebno radi nesmetanog odvijanja nastave, što može trajati samo
dok se, sukladno propisima iz područja radnih odnosa, ne osigura odvijanje
nastave na redovit način.

2. Iznimno uz suglasnost Ministarstva prosvjete i športa (u daljnjem
tekstu Ministarstvo), učiteljima koji su dijelom radnog vremena raspoređeni
na stručne poslove Ministarstva ili na pedagoško-razvojne poslove škole,
tjedna norma nastavnih sati može se umanjiti razmjerno preuzetim obvezama
na drugim stručnim poslovima.

3. Učiteljima koji su raspoređeni na radna mjesta voditelja smjene ili
zasebnog dijela škole te stručnog suradnika, tjedna norma nastavnih sati
određuje se sukladno članku 13. 14. i 15. ovoga pravilnika.

4. Ostala odstupanja od norni utvrđenih u članku 4. ovoga pravilnika
moguća su samo kad je to utvrđeno zakonom ili po zakonskim aktom, odnosno
kolektivnim ugovorom.

Članak 8.

Ostali poslovi učitelja do 42 sata tjedno su:

- poslovi razredništva 4 sata

- sjednice Učiteljsko vijeće i Razredno vijeće - 1 sat

- stručno usavršavanje 1 sat

- dežurstvo 1-2 sata

- sindikalna aktivnost povjerenika 1-2sata

- slobodne aktivnosti i drugi poslovi predviđeni godišnjim planom do
2 sata

- dodatna nastava do 2 sata

- dopunska nastava do 2 sata

- vođenje školskog pjevačkog zbora 2-3sata

2.

- poslovi u svezi s početkom školske godine, te izrada makro plana i
razrada nastavnog plana i programa, i nastavnih sati,

- poslovi u svezi sa završetkom nastavne i školske godine te izrada
analiza i izvješća,

- vođenje stručnih vijeća učitelja,

- popravni, razlikovni i razredni ispiti,

- rad u komisijama,

- poslovi evidencije i vođenje pedagoške dokumentacije, stručne ekskurzije
i izleti,

- estetsko uređivanje škole,

- sjednice stručnih tijela škole i stručnih aktiva,

- suradnja s roditeljima,

- poslovi javne kulturne i socijalne (humanitarne) djelatnosti škole,

- praćenje pripravnika početnika (mentorstvo pripravniku),

- stručno usavršavanje učitelja,

- dežurstvo i ostali povremeni poslovi iz programa rada škole,

- zdravstvena skrb o učenicima,

- poslovi sindikalnog povjerenika

Članak 9.

Ukupne obveze učitelja utvrđuju se godišnjim planom i programom rada
škole na način da se, temeljem članka 4, 5, 6, 7 i 8. ovoga pravilnika,
odrede, u pravilu slijedeće strukture i količine rada:

Prosječno po učitelju tijekom nastavne godine:

```

____________________________________________________________

VRSTA POSLA     TJEDNO  TJEDNO  TJEDNO
____________________________________________________________
I.NASTAVA

- izvedba     20     21    22    24

(članak 4.)

_____________________________________________________

- priprema i praćenje nastave

- (članak 5.) 15    14     12    10

_____________________________________________________

Ukupno:       35    35     34    34

_____________________________________________________

2. RAZREDNIŠTVO ILI DRUGI ODGOJNO OBRAZOVNI POSLOVI

(članak 6.)   4     4      4     4
_____________________________________________________

3.OSTALI POSLOVI

(članak 8.)   3     3     4      4

Ukupno

- tjedno     42    42    42     42

_____________________________________________________

```

U tjednima kad nema nastave učitelj izvodi dio ostalih poslova utvrđenih
člankom 8. točkom 2. ovoga pravilnika.

U sklopu normativa iz stavka 1. ovoga članka može se mijenjati tjedna
struktura radnog vremena kad to nalaže potreba izvedbe godišnjeg plana
i programa rada škole, o čemu odlučuje ravnatelj škole, tako da se ne narušava
struktura radnoga vremena osim pod uvjetima utvrđenim ovim pravilnikom.

**II. NORMA RADA STRUČNIH SURADNIKA I OSTALIH DJELATNIKA ŠKOLE**

Članak 10.

Norma rada stručnih suradnika i ostalih djelatnika u organizacijsko-razvojnoj
i administrativno-tehničkoj službi utvrđuju se u školi po vrstama poslova
sukladno veličini, vrsti i ustrojstvu škole te obujmu poslova potrebnih
za ostvarivanje programa škole te prema odredbama ovoga pravilnika na način
da svaki djelatnik ostvaruje tjednu normu radnih sati utvrđenu zakonom.

U školama koje imaju 20 i više razrednih odjela ustrojavaju se, u pravilu,
dvije službe, i to: organizacijsko-razvojna služba kojom neposredno rukovodi
ravnatelj škole, odnosno djelatnik određen statutom škole i administrativno-tehnička
služba kojom rukovodi ravnatelj i koordinira tajnik škole, odnosno djelatnik
određen statutom škole.

U školama koje imaju 30 i više razrednih odjela mogu se ustrojiti i
3 službe (organizacijsko-razvojna, računovodstveno - financijska i administrativno
- tehnička služba) kojima rukovodi ravnatelj a rad koordiniraju djelatnici
određeni statutom škole.

U školama koje imaju manje od 8 razrednih odjela ustrojava se u pravilu
jedna služba kojom rukovodi ravnatelj, a radom u pojedinim odjelima službe
koordiniraju djelatnici određeni statutom škole.

Radom zasebnih dijelova škole (područne škole i slično) koordiniraju
voditelji utvrđeni statutom škole ili godišnjim programom rada škole, odnosno
drugim aktom škole.

Članak 11.

Organizacijsko-razvojnu službu čine:

1. - ravnatelj škole,

2. - voditelj područne škole na drugoj lokaciji (odnosno pedagoški samostalnih
dijelova škole) te pročelnici umjetničkih škola,

3. - stručni suradnici (pedagog, psiholog, knjižničar, defektolog).

Članak 12.

Administrativno-tehničku službu čine:

- tajnik škole,

- šef računovodstva,

- djelatnici za administrativne i računovodstvene poslove,

- djelatnici za tehničko održavanje i rukovođenje opremom i za tehničko
održavanje i čistoću objekata, održavanje okoliša uređenja i opreme

- kuharica i pomoćni kuhari (kuharice) na radu u školskoj kuhinji.

Članak 13.

Voditelj područnih škola i pročelnika u umjetničkim školama (u daljnjem
tekstu: voditelj) ima:

- škola koja radi na više lokacija s više od 6 razrednih odjela na svakoj
lokaciji,

- škola koja radi sa zasebnim učiteljskim vijećem od kojih svaka ima
8 razrednih odjela i više od 16 nastavnika s punom nastavnom normom.

Pod uvjetima utvrđenim u stavku 1. ovoga članka, škola može imati, u
pravilu, samo jednog voditelja, a iznimno, uz suglasnost Ministarstva,
najviše dva voditelja ako ispunjava uvjete iz stavka 1. alineja 1. i 2.
ovoga članka i ako ima najmanje 26 razrednih odjela.

Članak 14.

Voditelj izvodi nastavu i obavlja poslove voditelja utvrđene statutom
škole u skladu s ovim pravilnikom, i to:

- priprema, organizira, raspoređuje i prati izvedbu cjelokupnog odgojno-obrazovnog
rada u smjeni na drugoj lokaciji, u pedagoški samostalnom odjelu škole
ili cijeloj školi (u daljnjem tekstu: organizacijski poslovi) i obavlja
dio stručno-razvojnih poslova u skladu sa stručnom spremom koju ima ako
je raspoređen na te poslove.

Normativi rada voditelja tjedno su:

a) U školi do 16 razrednih odjela:

- 16 sati organizacijskih poslova

- 12 sati nastave (zavisno od predmeta koji predaje srazmjerno normi
iz članka 4. ovoga pravilnika), i

- 12 do 14 sati pripreme nastave i izvedbe ostalih poslova učitelja.

b) U školi sa 17-20 razrednih odjela:

- 20 sati organizacijskih poslova

- 10 do 12 sati nastave (zavisno od predmeta koji predaje srazmjerno
normi iz članka 4. ovoga pravilnika) i

- 10 do 12 sati pripreme nastave i izvedbe ostalih poslova učitelja.

Voditelju zasebnog dijela škole na drugoj lokaciji može se norma u nastavi
utvrđena u stavku 2. ovoga članka smanjiti za 1 nastavni sat.

U školi sa dva voditelja, normativi rada utvrđeni u stavku 2. ovoga
članka primjenjuju se temeljem broja razrednih odjela i učenika ustrojstvene
jedinice (dislociranog odjela škole, pedagoški samostalne jedinice) čiji
rad koordinira voditelj.

Voditelju ili drugom učitelju koji zamjenjuje ravnatelja u vrijeme njegove
odsutnosti smanjuje se tjedna norma rada u nastavi do 50% u vrijeme zamjenjivanja.

Ravnatelj škole, može rasporediti voditelja da dijelom ili u cjelini,
umjesto nastave izvodi stručne -razvojne poslove odnosno poslove stručnih
suradnika u sklopu normativa rada za stručne suradnike utvrđenih u članku
16. ovoga pravilnika, ako voditelj ima putrebnu stručnu spremu za te poslove.

Članak 15.

Stručni suradnici škole su pedagog ili psiholog, defektolog u posebnim
školama, te knjižničar.

U sklopu ukupnih radnih obveza, stručni suradnik na radnom mjestu pedagoga,
psihologa te defektologa koji je i voditelj smjene radi u nastavi ili je
obvezan držati predavanja i konzultacije skupinama učenika, učitelja i
voditeljima najmanje 5 do 10 sati tjedno, zavisno od veličine škole i odgojno-obrazovnih
i socijalnih problema u školi, što se utvrđuje godišnjim planom i programom
rada škole.

Ukupan broj djelatnika za stručno-razvojne poslove na radnim mjestima
pedagoga, psihologa, defektologa i socijalnog pedagoga u svim školama,
osim specijalnih škola, utvrđuju se u skladu sa sljedećim normativima sati
rada tjedno:

a) u školi do 16 razrednih odjela - 30 sati stručno-razvojnih poslova;

b) u školi od 17 do 20 razrednih odjela - 35 sati stručno-razvojnih
poslova;

c) u školi s preko 20 razrednih odjela na svaka 4 razredna odjela preko
20 razrednih odjela 8 sati a ostatak radi u nastavi.

Sukladno normativima iz stavaka 1, 2, 3 i 4. ovoga članka i vrsti pretežitog
dijela zadaća stručno-razvojne službe, škola odlučuje, uz prethodno pribavljeno
mišljenje Ministarstva koja će vrsta stručnih suradnika obavljati ove poslove
(pedagog ili psiholog, odnosno defektolog ili neki drugi stručni suradnik)
te u skladu s tim utvrđuje radna mjesta.

Škola koja nema punu tjednu normu sati rada za stručnog suradnika može
utvrditi takvo radno mjesto samo uz dopunu sati rada stručnog suradnika
u nastavi na poslovima voditelja knjižničara i slično, zavisno od vrste
stručne spreme i sposobnosti koje ima stručni suradnik, odnosno može na
radno mjeste stručnog suradnika dijelom radnog vremena rasporediti i drugog
učitelja s najmanje 15 godina radnog iskustva u nastavi zavisno od vrste
stručne spreme i sposobnosti koje ima, što se uređuje normativnim aktima
škole sukladno Pravilnikom o vrsti stručne spreme učitelja i stručnih suradnika
u osnovnoj školi.

Članak 16.

Škola koja ima bibliotečno-informacijski centar s potrebnim uvjetima
rada, 20 i više razrednih odjela ili 600 i više učenika, 7.500 i više knjiga
i opremu te prostor i programe za informatizaciju rada škole, može utvrditi
radno mjesto voditelja bibliotečno-informacijskog centra i 8 sati rada
knjižničara na svakih 4 iznad 20 razrednih odjela ili 120 iznad 600 učenika.

Osim voditelja, škola može u bibliotečno-informacijskom centru sistematizirati
i poslove informacijskog tehničara, operatera ili programera sa 20 sati
rada tjedno.

Na pojedinim posebninl programima bibliotečno-informacijskog centra
mogu raditi dijelom radnog vremena i drugi stručni suradnici i voditelji
u školi, učitelji u okviru dopunskog odgojno-obrazovanog rada i učenici
- mladi knjižničari koji su se odlučili za takve slobodne aktivnosti.

U školama koje nemaju uvjete za rad bibliotečno-informacijskog centra
utvrđuje se radno mjesto knjižničara u skladu sa slijedećim normativima
sati rada tjedno;

- u školama do 24 razredna odjela - 42 sata rada knjižničara;

- u školama koje imaju više od 24 razredna odjela na svaka 4 razredna
odjela - 8 sati rada knjižničara.

Iznimno, pojedine škole koje raspolažu s iznadstandardnim fondom knjiga
i opreme mogu, uz posebnu suglasnost Ministarstva, utvrditi i veći broj
sati rada knjižničara od normativa utvrđenih u ovom članku pravilnika.

Članak 17.

Administrativno-tehnička služba ustrojava se i radi u skladu sa sljedećim
normativima:

1. Tajnik - 1 izvršitelj:

2. Šef računovodstva ili računovoda - 1 izvršitelj;

3. Administracija i financije - 1 izvršitelj u školama do 20 razrednih
odjela - 1 izvršitelj na svakih 10 iznad 24 razrednih odjela, a u školama
s manje od 10 razrednih odjela sve administrativne i financijske poslove
obavlja tajnik i računovoda;

4. Kuharica ili pomoćna kuharica s najmanje 70 ručkova ili 270 mliječnih
obroka dnevno;

5. Tehničko održavanje zgrada i okoliša centralnog grijanja, namještaja
i instalacija te rukovanje

centralnim ili klasičnim grijanjem - 1 izvršitelj u školama do 15 razrednih
odjela i - 1 izvršitelj na svakih 10 do 15 razrednih odjela;

6. Čišćenje prostorija (podova, zidova i prozora) i namještaja te održzvanje
vanjskog okoliša - 1 izvršitelj na svakih 600 m ( prostora koji se koristi,
a u školama u kojima se loži na kruta goriva najmanje 1 izvršitelj na 450
m( ali najviše do 1 izvršitelj na 100 učenika;

7. Ostale poslove domara i dostavljača obavlja uz svoj posao jedan od
djelatnika iz točaka 3, 5. i 6. ovoga članka, što određuje škola.

Iznimno, kad postoje opravdani razlozi (preneseno pravo slijedništva
nad pedagoškom dokumentacijom, dokumentacijom bivših škola, upravljanje
zgradama, rad u više smjena, klasični način grijanja i slično) škola može,
uz posebnu suglasnost Ministarstva, odstupiti od normativa utvrđenih u
ovom članku.

U sklopu ukupnog broja djelatnika za administrativno-tehničke poslove,
utvrđenog na osnovi normativa iz ovog članka, škola može i na drugi način
obaviti raspored djelatnika, zavisno od potrebne količine i vrste pojedinih
poslova.

Članak 18.

Odredbe ovoga pravilnika primjenjuju se i u umjetničkim školama sa sljedećim
posebnostima:

1. U glazbenim i plesnim školama pročelniku se smanjuje norma za - 2
sata tjedno do 10 nastavnika u odjelu i po 1 sat tjedno za svakih daljnjih
5 nastavnika;

2. Glazbene i plesne škole utvrđuju poslove u knjižnici, nototeci, fonoteci
i zbirci glazbala, tako da utvrđuju do 6 sati tjedno za rad knjižničara
u školama do 100 učenika i 2 sata na svakih 50 iznad 100 učenika u okviru
42 sata tjedno;

3. Glazbene i plesne škole utvrđuju poslove i radna mjesta stručnih
suradnika u skladu sa člankom 17. ovoga pravilnika, tako da primjenjuju
dvostruko umanjen normativ broja učenika;

4. U glazbenim i plesnim školama ravnatelj može raditi u nastavi 4-8
nastavnih sati tjedno, ovisno o broju učenika i složenosti škole.

Članak 19.

Odredbe ovoga pravilnika primjenjuju i škole za učenike s teškoćama
u razvoju, uz sljedeće posebnosti:

1. Stručno-razvojna služba se osniva na način da se na svakih 10 razrednih
odjela, odnosno 100 učenika utvrduju tri radna mjesta, i to za pedagoga
ili psihologa, za defektologa, odnosno stručnjake koje utvrdi po pribavljenom
mišljenju Ministarstva.

2. Za poslove tehničkog održavanja i čišćenja objekata, namještaja i
opreme primjenjuju se normativi iz stavka 1. točka 5. i 6. članka 17. ovoga
pravilnika, na način da se umanjuje broj učenika po razrednom odjelu sukladno
normativima o veličini razrednih odjela u ovim školama i broj m( za jednu
trećinu.

**III. PRIJELAZNE I ZAVRŠNE ODREDBE**

Članak 20.

Škole će usklađivanje svojega ustrojstva i rada, te broja djelatnika
u nastavi i službama u školi prema odredbama ovog pravilnika obavit u roku
od 60 dana od dana stupanja na snagu ovoga pravilnika, na način da škole
koje nemaju utvrđena i popunjena radna mjesta sukladno ovome pravilniku,
prethodno zatraže od Ministarstva suglasnost za otvaranje radnih mjesta
i zapošljavanje djelatnika, a škole koje imaju više djelatnika od broja
utvrđenog prema ovome pravilniku obave preraspored djelatnika i prijave
županijskim uredima za školstvo tehnolokši višak djelatetika koji će nastati
provedbom ovog pravilnika.

Osnovne škole će u roku od 60 dana od objave ovoga pravilnika dostaviti
Upravi za osiguravanje financijskih i materijalnih uvjeta rada Ministarstva,
podatke o broju zaposlenih djelatnika i njihovim poslovima te o potrebnom
broju djelatnika prema normativima utvrđenim ovim pravilnikom i njihovim
poslovima.

Članak 21.

Stupanjem na snagu ovoga pravilnika prestaje važiti Pravilnik o radnim
obvezama učitelja i stručnih suradnika u osnovnoj školi ("Narodne
novine", broj 59/90).

Članak 22.

Ovaj pravilnik stupa na snagu osmoga dana od dana objave u "Narodnim
novinama".

Klasa: 602-02/95-01-1269

Urbroj: 532 02 1/95 01

Zagreb,18. srpnja 1995.

Ministar

**Ljilja Vokić, prof.,** v.r.

Pravilnik, NN 52/1995-1045
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)